《初入京黄士明吉士夜过谈旧》
明代·卢龙云

风尘羸马入燕关，杯酒逢君意气间。夜话故园难竟语，远来孤客亦开颜。

长杨已羡能遭主，小草何心更出山。最是春光饶上苑，教人仍向日边还。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。